dickwella and dinesh chandimal waste the time, shami fires
షమీ వెనక్కి వెళ్లు.. డిక్వెల్లా ఓవర్ యాక్షన్
ఓటమి భయంతో.. సాధ్యమైనంత వరకూ టైం వేస్ట్ చేయాలనే వ్యూహంతో ఇలా చేయడం ఏంటి? బంతులు ఆడి ఎదుర్కోవాలి గాని.
TNN | Updated:
Nov 20, 2017, 08:54PM IST
కోల్&zwnj;కతా టెస్టు రెండో ఇన్నింగ్స్&zwnj;లో భారత పేసర్లు విజృంభించడంతో లంక వెన్నులో వణుకు పుట్టింది. ఓటమి భయంతో అనవసరంగా టైం వేస్టు చేయడానికి లంక బ్యాట్స్&zwnj;మెన్ ప్రయత్నించారు. అవసరం లేకున్నా ఫిజియో థెరపిస్ట్&zwnj; గ్రౌండ్లోకి పరిగెత్తుకుంటూ రావడం, బౌలర్లను బంతిని విసరకుండా అడ్డుకోవడం లాంటి చర్యలతో క్రీడాస్ఫూర్తికి విరుద్ధంగా వ్యవహరించారు.
రెండో ఇన్నింగ్స్&zwnj;లో 19వ ఓవర్ తొలి బంతి. బ్యాట్స్&zwnj;మెన్ డిక్వెల్లా బంతిని ఎదుర్కోవడానికి సిద్ధంగా ఉన్నట్లు సంకేతాలిచ్చాడు. బౌలింగ్&zwnj; వేసేందుకు పరిగెత్తుకు రావడానికి షమీ సిద్ధపడగా... వెనక్కి వెళ్లు.. వెనక్కి వెళ్లమంటూ డిక్వెల్లా చేతితో సైగలు చేశాడు. అప్పటికి నాన్ స్ట్రయిక్ ఎండ్&zwnj;లో ఉన్న చండీమల్ అంపైర్&zwnj;తో తన హెల్మెట్&zwnj;ను సరి చేసుకుంటున్నాడు. ఈ విషయం గమనించకపోవడం బ్యాట్స్&zwnj;మెన్ తప్పు. అయినప్పటికీ షమీతో డిక్వెల్లా వ్యవహరించిన తీరు మాత్రం ఏ మాత్రం బాగోలేదు. గర్వంగా.. ఒకింత దురుసుగా వ్యవహరించాడు.
Dickwella vs Shami
&mdash; Ravikumar (@ravitedz) November 20, 2017
లంక బ్యాట్స్&zwnj;మెన్ తీరుతో చిర్రెత్తుకొచ్చిన షమీ బంతిని విసిరిన వెంటనే బ్యాట్స్&zwnj;&zwnj;మెన్ దగ్గరకెళ్లి సీరియస్&zwnj;గా మాట్లాడాడు. డిక్వెల్లా కూడా అదే రీతిలో షమీతో వ్యవహరించాడు. అతడి వ్యవహార శైలి పట్ల కోహ్లి అసంతృప్తి వ్యక్తం చేశాడు. దీంతో అంపైర్లు బ్యాట్స్&zwnj;మెన్, షమీ, కోహ్లిని పిలిచి సర్ది చెప్పారు. ఇదంతా జరగడానికి మరికాస్త సమయం వృథా అయ్యింది. ఈ వ్యవహరం మొత్తంలో టైం వేస్ట్ చేయడానికే డిక్వెల్లా ఇలా చేశాడని క్లియర్&zwnj;గా అర్థమైంది.
అంతకు ముందు షమీ బౌలింగ్&zwnj;ను టార్గెట్ చేసుకున్న డిక్వెల్లా అతడి ఓవర్లో రెండు సిక్సర్లు బాదాడు. షమీ విసిరిన ఇన్నింగ్స్ 15 ఓవర్ తొలి బంతిని ఫైన్ లెగ్ దిశగా సిక్సర్ బాదిన డిక్వెల్లా మూడో బంతిని కూడా లెగ్ సైడ్ దిశగా సిక్సర్&zwnj;గా తరలించాడు. లెగ్ సైడ్ దిశగా క్రీజు లోపలి వైపు ముగ్గురు ఫీల్డర్లు ఉన్న విషయాన్ని గమనించిన ఈ లంక బ్యాట్స్&zwnj;మెన్ ఆఫ్ వికెట్ నుంచి దూరంగా వెళ్తున్న బంతిని వెంటాడి మరీ సిక్సర్&zwnj;గా మలిచాడు.
Dickwella sixer n claimed it was a no ball #INDvSL pic.twitter.com/XYT6eKIDrq
&mdash; Ravikumar (@ravitedz) November 20, 2017
అనంతరం ఆన్&zwnj;సైడ్ దిశగా వికెట్ల వెనుక ముగ్గురు ఫీల్డర్లు ఉన్నారని, నో బాల్ ప్రకటించాలని అంపైర్&zwnj;కు చెప్పి మరీ నోబాల్&zwnj;గా ప్రకటించేలా చేశాడు.